Ροζίκα Σουίμερ

Η **Ροζίκα "Ρόζα" Μπέντι-Σουίμερ** (ουγγρικά: *Rosika "Rózsa" Bédy-Schwimmer*, 11 Σεπτεμβρίου 1877 - 3 Αυγούστου 1948) ήταν Ουγγαρέζα πασιφίστρια, φεμινίστρια και  σουφραζέτα. Η Σουίμερ ήταν μία από τους πρώτους υποστηρικτές μιας παγκόσμιας ομοσπονδίας, ενώ ήταν η πρώτη γυναίκα πρέσβης της Ουγγαρίας στην Ελβετία, το 1918. Η Σουίμερ γεννήθηκε στη Βουδαπέστη, της Αυστροουγγαρίας, σε εβραϊκή οικογένεια. Ξεκίνησε να σπουδάζει μουσική και γλώσσες, όμως όταν τα οικονομικά της οικογένειας έφτασαν σε άσχημη κατάσταση, ξεκίνησε να εργάζεται ως βιβλιοθηκάριος.

Το 1897, οργάνωσε την Ένωση Γυναικών Υπαλλήλων Ουγγαρίας, ενώ το 1904, ίδρυσε Ουγγρική Φεμινιστική Ένωση, μαζί με την άλλες σπουδαίες φεμινίστριες, όπως τη Γιουτζίνια Μισκόλσκι Μέλερ. Το 1909, το Υπουργείο Εσωτερικών, της έδωσε το πόστο για την παιδική μέριμνα. Το 1913, έγινε αντιπρόσωπος της Διεθνής Συμμαχίας Γυναικών, ξεκινώντας να περιοδεύει σε όλη την Ευρώπη, μαζί με την Κέρι Τσάπμαν Κατ, μιλώντας για το δικαίωμα ψήφου των γυναικών. Η δράση της συνεχίστηκε και στο περιοδικό *A nő*, στο οποίο αρθρογραφούσε. Το 1914, μετακόμισε στο Λονδίνο, όπου εργάστηκε ως αντιπρόσωπος της Συμμαχίας, σε πολλές εφημερίδες κι άλλα μέσα. Την εποχή αυτή ξέσπασε και ο Πρώτος Παγκόσμιος Πόλεμος, κι ενώ δεν μπορούσε να επιστρέψει στην πατρίδα της, μετακόμισε στις ΗΠΑ, όπου συνέχισε εκεί τον αγώνα της. Το 1915, συμμετείχε στη δημιουργία του Woman's Peace Party.

Μετά το τέλος του Πολέμου, η ουγγρική κυβέρνηση, της ανάθεσε το πόστου του Πρέσβη στην Ελβετία, το 1918, όμως το 1919, ήρθε σε αντίθεση με το κομμουνιστικό καθεστώς και έχασε τα πολιτικά της δικαιώματα. Ενώ, όταν το 1920, η κυβέρνηση του Μίκλος Χόρθι, έδιωξε τους κομμουνιστές, εκείνη διέφυγε στη Βιέννη. Το 1921, πήγε ξανά στις ΗΠΑ και συγκεκριμένα στο Σικάγο, έκτοτε δεν ξαναγύρισε στην Ουγγαρία. Ωστόσο, τα πασιφιστικά της πιστεύω, οδήγησαν την κυβέρνηση των ΗΠΑ να τη θεωρήσει σοσιαλίστρια και εξ αιτίας των ιδεών της δεν κατάφερε ποτέ να πάρει την αμερικανική υπηκοότητα. Εκείνη συνέχισε να μάχεται για τα πιστεύω και δεν σταμάτησε ποτέ να οραματίζεται μια Παγκόσμια Διακυβέρνηση. Το 1935, ίδρυσε το  World Centre for Women's Archives, με τη Μέρι Ρίτερ Μπιρντ. Το 1937, έλαβε και το Παγκόσμιο Βραβείο Ειρήνης. Απεβίωσε στις 3 Αυγούστου του 1948, στη Νέα Υόρκη, από πνευμονία.

## Παραπομπές


## Περαιτέρω ανάγνωση
* ''The Case of Rosika Schwimmer: Alien Pacifists Not Wanted!'' New York: American Civil Liberties Union, June 1929.
*Peter Pastor, "The Diplomatic Fiasco of the Modern World's First Woman Ambassador, Roza Bedy-Schwimmer." *East European Quarterly*, Vol. 8, No. 4, 1974: 273–282
*Tibor Grant, "Against All Odds: Vira B. Whitehouse and Rosika Schwimmer in Switzherland, 1918." *American Studies International*, Vol. 40, No. 1, 2002: 34–51

## Εξωτερικοί σύνδεσμοι
* Rosika Schwimmer Papers, Manuscripts and Archives Division, The New York Public Library, New York, NY
* Schwimmer Family Papers, Manuscripts and Archives Division, The New York Public Library, New York, NY
* Digital images of Rosika Schwimmer from the Schwimmer-Lloyd Collection, Manuscripts and Archives Division, The New York Public Library, New York, NY
* Rosika Schwimmer Papers, Hoover Institution Archives, Stanford, CA
* Schwimmer-Lloyd Collection , Sophia Smith Collection, Smith College, Northampton, MA
* Rosika Schwimmer Papers , Swarthmore College Peace Collection, Swarthmore, PA
*Articles by Rosika Schwimmer in ''A nő és a társadalom'' and ''A Nő'', Magyar Társadalomtudományok Digitális Archívuma

Κατηγορία:Αθεϊστές
Κατηγορία:Ούγγροι φεμινιστές
Κατηγορία:Εβραίοι φεμινιστές